PMIndiaData/PMIndiaSum huggingface dataset:
শহরাঞ্চলের পরিচালন ও পরিকল্পনা সম্পর্কে ভারত-সিঙ্গাপুর সহযোগিতা চুক্তি

গত ২৪ নভেম্বর শহরাঞ্চলের পরিকল্পনা ও পরিচালন সম্পর্কিত একটি মউ স্বাক্ষরিত হয়েছিল ভারত ও সিঙ্গাপুরের মধ্যে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ এই মউ স্বাক্ষরের বিষয়টিতে কর্মপরবর্তী অনুমোদন দেওয়া হল। সিঙ্গাপুর সরকারের পক্ষে ভারতের সঙ্গে এই চুক্তিটি সম্পাদন করে সিঙ্গাপুর কো-অপারেশন এন্টারপ্রাইজ (এস সি ই)। এই মউ স্বাক্ষরের ফলে ভারত ও সিঙ্গাপুরের মধ্যে শহরাঞ্চলের উন্নয়ন, পরিচালন এবং দক্ষতা বৃদ্ধি সম্পর্কে জ্ঞান ও অভিজ্ঞতা বিনিময়ের বিষয়টি বিশেষভাবে উৎসাহিত হবে।
কেরলের মন্দিরে অগ্নিকাণ্ড : দ্রুত পৌঁছে গেলেন প্রধানমন্ত্রী

রবিবার ভোরে কেরলের কোল্লাম জেলার একটি মন্দিরে ভয়াবহ অগ্নিকাণ্ডের ঘটনায় তিনি বিশেষভাবে মর্মাহত বলে জানিয়েছেন প্রধানমন্ত্রী শ্রী নরেন্দ্র মোদী। দুর্ভাগ্যজনক এই ঘটনার ফলে উদ্ভূত পরিস্থিতি সরেজমিনে খতিয়ে দেখতে তিনি দ্রুত রওনা হন কেরলের উদ্দেশ্যে। এই ঘটনা সম্পর্কে প্রতিক্রিয়া জানাতে গিয়ে প্রধানমন্ত্রী বলেন, “কোল্লামের মন্দিরে অগ্নিকাণ্ডের ঘটনা হৃদয় বিদারক। ভাষায় তা প্রকাশ করা সম্ভব নয়। এই ঘটনায় যাঁরা নিহত হয়েছেন তাঁদের পরিবার-পরিজনদের পাশেই রয়েছি আমি। আহতদের দ্রুত সুস্থ হয়ে ওঠার জন্য প্রার্থনা জানাই।” এই দুর্ঘটনা সম্পর্কে রাজ্যের মুখ্যমন্ত্রী শ্রী ওমেন চান্ডির সঙ্গেও কথা বলেন প্রধানমন্ত্রী। যাঁরা মারাত্মকভাবে আহত হয়েছেন, তাঁদের দ্রুত হেলিকপ্টারযোগে অন্যত্র স্থানান্তর করার পরামর্শ দেন তিনি। ঘটনাস্থলে কেন্দ্রীয় স্বাস্থ্যমন্ত্রী শ্রী জে পি নাড্ডাকে অবিলম্বে পৌঁছে যাওয়ারও নির্দেশ দেন প্রধানমন্ত্রী। প্রধানমন্ত্রীর জাতীয় ত্রাণ তহবিল থেকে নিহতদের নিকটাত্মীয়দের ২ লক্ষ টাকা করে সাহায্যের কথা ঘোষণা করেন প্রধানমন্ত্রী। অগ্নিকাণ্ডে আহতদের সহায়তাকল্পে ৫০ হাজার টাকা করে দেওয়ার কথাও জানান তিনি। পরিস্থিতির ওপর প্রতিনিয়ত নজর রাখছেন প্রধানমন্ত্রী এবং সংশ্লিষ্ট কর্মীদের সঙ্গে এ ব্যাপারে আলোচনাও করছেন তিনি। গুরুতর আহতদের হেলিকপ্টারে করে অন্যত্র স্থানান্তরের ব্যবস্থা করার জন্য তিনি নির্দেশ দেন নৌ ও বিমানবাহিনীকে। বিশেষজ্ঞ চিকিৎসকদের একটি দল কেরলে যান প্রধানমন্ত্রীর সঙ্গে।
উত্তরাখন্ডের মুখ্যমন্ত্রী হিসেবে শ্রী পুষ্কর সিং ধামী শপথ গ্রহণ করায়, প্রধানমন্ত্রী তাঁকে অভিনন্দন জানিয়েছেন

উত্তরাখন্ডের মুখ্যমন্ত্রী হিসেবে শ্রী পুষ্কর সিং ধামী শপথ গ্রহণ করায় প্রধানমন্ত্রী শ্রী নরেন্দ্র মোদী তাঁকে অভিনন্দন জানিয়েছেন। অন্য যারা আজ মন্ত্রী হিসেবে শপথ নিয়েছেন, প্রধানমন্ত্রী তাঁদেরও অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “শ্রী@pushkardhami এবং অন্য যারা আজ শপথ নিলেন, তাঁদের সকলকে অভিনন্দন। এই দলের সদস্যদের শুভেচ্ছা জানাই , তাঁরা উত্তরাখন্ডের প্রগতি ও সমৃদ্ধির জন্য কাজ করবেন।“
অন্যান্য অনগ্রসর শ্রেণীর প্রার্থীদের চাকরিতে সংরক্ষণের স্বার্থে বিভিন্ন রাষ্ট্রায়ত্ত সংস্থায় সরকারি পদের সমতুল পদ সৃষ্টি  : নিয়মাদর্শ চালু করতে সম্মতিকেন্দ্রীয় মন্ত্রিসভার

অন্যান্য অনগ্রসর শ্রেণীর প্রার্থীরাও যাতে উপযুক্ত কাজের সুযোগ লাভ করতে পারেন সেই লক্ষ্যে বিভিন্ন রাষ্ট্রায়ত্ত সংস্থা, রাষ্ট্রায়ত্ত ব্যাঙ্ক, বিমা সংস্থা ইত্যাদিতে সরকারিপদের সমতুল পদ সৃষ্টির জন্য নিয়মাদর্শ গড়ে তোলা সম্পর্কিত এক প্রস্তাবে আজ সম্মতিদিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয়মন্ত্রিসভার এই বৈঠক। এর ফলে, বিগত প্রায় ২৪ বছরের ঝুলে থাকা একটি বিষয় আজ ছাড়পত্রলাভ করল। মন্ত্রিসভারএই সিদ্ধান্ত গ্রহণের ফলে বিভিন্ন রাষ্ট্রায়ত্ত সংস্থা এবং অন্যান্য প্রতিষ্ঠানেঅপেক্ষাকৃত নিচের তলার কর্মীদের সন্তানরা অন্যান্য অনগ্রসরশ্রেণীর জন্য সংরক্ষিতপদের জন্য আবেদন করার সুযোগ লাভ করবে। শুধু তাই নয়, অপেক্ষাকৃত উঁচু তলার কর্মীদেরসন্তানদের রাষ্ট্রায়ত্ত সংস্থাগুলিতে সমতুল পদের অভাবে ‘নন-ক্রিমি লেয়ারে’রঅন্তর্ভুক্ত বলে চিহ্নিত করার প্রবণতাওতাতে রোধ করা যাবে। আয় ও উপার্জন সম্পর্কিতবিধি নিষেধ ভুলভাবে ব্যাখ্যা করার জন্যই এই প্রবণতা লক্ষ্য করা যেত। ক্রিমি লেয়ারসম্পর্কিত বিধি-নিষেধ আরোপের ক্ষেত্রে বছরে ৬ লক্ষ টাকার আয় ও উপার্জনের যে ঊর্ধ্বসীমাবর্তমানে চালু রয়েছে, তা বাড়িয়ে বছরে ৮ লক্ষ টাকা করারও সিদ্ধান্ত নিয়েছেকেন্দ্রীয় মন্ত্রিসভা। ভোগ্যপণ্য মূল্য সূচক বৃদ্ধির সঙ্গে সঙ্গতি রেখেই আয়ের এইঊর্ধ্বসীমা বৃদ্ধি করা হয়েছে। এই ব্যবস্থায় সামাজিক দিক থেকে যে সমস্ত ব্যক্তি বাশ্রেণী (ক্রিমি লেয়ার) এখনও যথেষ্ট এগিয়ে রয়েছে, তাঁরা এর ফলে অন্যান্য অনগ্রসরশ্রেণীর সুযোগ-সুবিধা আর ভোগ করতে পারবে না। অন্যান্যঅনগ্রসর শ্রেণীভুক্ত মানুষদের জন্য সামাজিক ন্যায়ের পরিধি প্রসারের লক্ষ্যেসরকারের নিরন্তর প্রচেষ্টার এক বিশেষ প্রক্রিয়া হিসেবেই মন্ত্রিসভার আজকের সিদ্ধান্ত।প্রসঙ্গত উল্লেখ্য, অনগ্রসর শ্রেণীগুলির জন্য গঠিত জাতীয় কমিশনকে এক সাংবিধানিকমর্যাদাদানের লক্ষ্যে সরকারের পক্ষ থেকে ইতিমধ্যেই সংসদে একটি বিল পেশ করা হয়েছে।
জাপানে সামুদ্রিক ঘূর্ণিঝড় হাগিবিস – এর দরুণ জীবনহানিতে প্রধানমন্ত্রীর শোক পকাশ

প্রধানমন্ত্রী শ্রী নরেন্দ্র মোদী জাপানে সামুদ্রিক ঘূর্ণীঝড় হাগিবিস – এর দরুণজীবনহানিতে গভীর শোক প্রকাশ করেছেন। তিনি বলেছেন, “জাপানে প্রবল বিধ্বংসী সামুদ্রিক ঘূর্ণিঝড় হাগিবিস – এর দরুণ জীবনহানিতে সকল ভারতবাসীর পক্ষ থেকে আমি সমবেদনা জানাই। এই প্রাকৃতিক বিপর্যয়জনিত ক্ষয়ক্ষতি ও ধ্বংসের প্রভাব জাপান দ্রুত কাটিয়ে উঠুক। আমি নিশ্চিত যে, জাপানের মানুষের প্রস্তুতি ও অদম্য প্রাণশক্তি এবং আমার বন্ধু শিনজো আবে-র সুদক্ষ নেতৃত্ব বিপর্যয় পরবর্তী সমস্যা দ্রুত ও কার্যকরভাবে মেটাতে সক্ষম হয়ে উঠবে। প্রাকৃতিক বিপর্যয়ের প্রেক্ষিতে জাপানের প্রস্তুতি অত্যন্ত সুবিদিত। কঠিন এই সময়ে ভারত জাপানের পাশে রয়েছে। পূর্ব-নির্ধারিত সূচি অনুযায়ী, জাপান সফরে যাওয়া ভারতীয় নৌ-বাহিনীর কর্মীরা অবিলম্বে সাহায্যের জন্য প্রস্তুত”।
‘প্রগতি’র মঞ্চে প্রধানমন্ত্রী  : প্রযুক্তি ও দক্ষতার মধ্য দিয়ে বিভিন্নপ্রকল্পের কাজ সময়ে শেষ করার নির্দেশ দিলেন তিনি

প্রধানমন্ত্রী শ্রীনরেন্দ্র মোদী বুধবার ‘প্রগতি’র মঞ্চে বিভিন্ন কেন্দ্রীয় দপ্তরের কাজকর্ম এবংকর্মসূচির অগ্রগতি পর্যালোচনা করেন। দূরসঞ্চার ক্ষেত্রের কাজকর্ম এবং ক্ষোভ ওঅভিযোগ নিরসনে গৃহীত ব্যবস্থার বিষয়গুলিও তিনি এদিন খতিয়ে দেখেন। দপ্তরের বিরুদ্ধেঅধিকাংশ অভিযোগই পরিষেবার ঘাটতি, সংযোগে ব্যাঘাত এবং ল্যান্ডলাইন টেলিফোন অচলথাকার ঘটনাকে কেন্দ্র করে। এই প্রসঙ্গে কেন্দ্রীয় দূরসঞ্চার দপ্তরের সচিব অভিযোগনিরসনে যে সমস্ত ব্যবস্থা গ্রহণ করা হচ্ছে তার একটি সার্বিক চিত্র তুলে ধরেনপ্রধানমন্ত্রীর কাছে। দপ্তরের কাজে দক্ষতা বৃদ্ধির পাশাপাশি দায়বদ্ধতার বিষয়টি নিশ্চিতকরার নির্দেশ দেন প্রধানমন্ত্রী। যত দ্রুত সম্ভব পরিস্থিতির পরিবর্তন ঘটানোর পক্ষেসওয়াল করেন তিনি। প্রয়োজনে প্রযুক্তিগত পন্থা-পদ্ধতি খুঁজে বের করার ওপরও শ্রীমোদী বিশেষ জোর দেন। ‘প্রধানমন্ত্রীআবাস যোজনা (শহরাঞ্চল)’-এর অগ্রগতির বিষয়টিও এদিন খতিয়ে দেখেন প্রধানমন্ত্রী।আগামী ২০২২ সালের মধ্যে সকলের জন্য বাসস্থান নিশ্চিত করার লক্ষ্যে কেন্দ্রীয়সরকারের অঙ্গীকারের কথা পুনর্ব্যক্ত করেন তিনি। এই লক্ষ্যে কৌশলগত উপায়, নির্দিষ্টমেয়াদের পরিকল্পনা এবং রূপরেখা নিয়ে এগিয়ে আসার আহ্বান জানান প্রধানমন্ত্রীরাজ্যগুলির কাছে। এক্ষেত্রেও কাজের গতি ও মান আরও উন্নত করে তুলতে আধুনিকতমপ্রযুক্তির আশ্রয় গ্রহণ করার পরামর্শ দেন তিনি। বাণিজ্যিককাজকর্মকে সহজতর করে তোলার লক্ষ্যে বর্তমান পরিস্থিতির পর্যালোচনার আর্জি জানানপ্রধানমন্ত্রী কেন্দ্রীয় সরকারের সবক’টি দপ্তরের সচিব এবং রাজ্যগুলির মুখ্যসচিবদেরকাছে। বিশ্ব ব্যাঙ্কের এ সম্পর্কিত প্রতিবেদন অনুযায়ী নির্দিষ্ট মাপকাঠি অনুসরণের নির্দেশদেন প্রধানমন্ত্রী। প্রতি সপ্তাহে কাজের অগ্রগতি তিনি খতিয়ে দেখতে বলেন কেন্দ্রীয়সরকারের পদস্থ আধিকারিকদের। রেল, সড়ক, বন্দর,বিদ্যুৎ ও প্রাকৃতিক গ্যাস ইত্যাদি ক্ষেত্রের পরিকাঠামোগত গুণমান ও অগ্রগতিরবিষয়টিও পর্যালোচনা করেন তিনি। তেলেঙ্গানা, ওড়িশা, মহারাষ্ট্র, অন্ধ্রপ্রদেশ,মধ্যপ্রদেশ, রাজস্থান, গুজরাট, কেরল, তামিলনাড়ু, কর্ণাটক, হরিয়ানা, বিহার,পশ্চিমবঙ্গ এবং মেঘালয়ে রূপায়িত হচ্ছে এই ধরনের প্রকল্পগুলি। সঠিক সময়ে প্রকল্পেরকাজ শেষ করার নির্দেশ দেন তিনি সংশ্লিষ্ট সকলের কাছে। একইসঙ্গে পরামর্শ দেন খরচবেড়ে যাওয়ার বিষয়টিকে দক্ষতার সঙ্গে সামাল দেওয়ার। যে সমস্ত প্রকল্পেরকাজ ও অগ্রগতি খতিয়ে দেখেন প্রধানমন্ত্রী, তার মধ্যে রয়েছে বারনিহাট-শিলং রেলপথ,যোগবাণী-বিরাটনগর (নেপাল) রেল প্রকল্প, সুরাট-দহিসার মহাসড়ক, গুরগাঁও-জয়পুরমহাসড়ক, চেন্নাই ও এন্নোরের মধ্যে বন্দর সংযোগ প্রকল্প, কোচিন শিপইয়ার্ডের বন্দরনির্মাণ এবং পূর্ব উপকূল থেকে পশ্চিম উপকূল বরাবরমাল্লাভারম-ভোপাল-ভেলওয়াড়া-বিজয়পুর প্রাকৃতিক গ্যাসের পাইপলাইন পাতার কাজ। /
উত্তরাখণ্ডের প্রতিষ্ঠা দিবসে শুভেচ্ছা ও অভিনন্দন প্রধানমন্ত্রীর

উত্তরাখণ্ডেরপ্রতিষ্ঠা দিবস উপলক্ষে রাজ্যবাসীকে শুভেচ্ছা ও অভিনন্দন জানিয়েছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “উন্নয়নও অগ্রগতির পথেএগিয়ে যাওয়া উত্তরাখণ্ডের অধিবাসীদের রাজ্য প্রতিষ্ঠা দিবসে আমারআন্তরিক শুভেচ্ছা জানাই।”
বিভিন্ন দেশের নির্বাচন পরিচালন কর্তৃপক্ষ এবং নির্বাচন সম্পর্কিত আন্তর্জাতিক সংস্থাগুলির সঙ্গে ভারতের নির্বাচন কমিশনের সহযোগিতা প্রসারের প্রস্তাবে সম্মতি কেন্দ্রীয় মন্ত্রিসভার

পৃথিবীর অন্যান্য দেশ এবং আন্তর্জাতিক সংস্থাগুলির নির্বাচন পরিচালন কর্তৃপক্ষগুলির সঙ্গেনির্বাচনী কাজকর্ম সম্পর্কে সহযোগিতা প্রসারের লক্ষ্যে ভারতের নির্বাচন কমিশনের একপ্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই দেশ ও নির্বাচন কর্তৃপক্ষগুলি হল : ১)ইক্যুয়েডরের জাতীয় নির্বাচন পরিষদ; ২)আলবানিয়ার কেন্দ্রীয় নির্বাচন কমিশন; ৩)ভুটানের নির্বাচন কমিশন; ৪)আফগানিস্তানের স্বাধীন নির্বাচন কমিশন; ৫)গিনি-র জাতীয় নিরপেক্ষ নির্বাচন কমিশন; ৬)মায়ানমারের কেন্দ্রীয় নির্বাচন কমিশন; ৭)গণতন্ত্র ও নির্বাচন পরিচালন সম্পর্কিত ভারতের আন্তর্জাতিক গণতান্ত্রিকপ্রতিষ্ঠান (আইআইআইডিইএম) এবং গণতন্ত্র ওনির্বাচন প্রক্রিয়ায় সহায়তা সম্পর্কিত আন্তর্জাতিক সংস্থা(আন্তর্জাতিক আইডিইএ)। মউটিস্বাক্ষরিত হলে নির্বাচন পরিচালন কর্তৃপক্ষগুলির সঙ্গে প্রযুক্তিগত সহায়তা এবংদক্ষতা বৃদ্ধি সম্পর্কিত সহযোগিতা প্রসারের উজ্জ্বল সম্ভাবনা রয়েছে। /…
প্রধানমন্ত্রী জার্মান চ্যান্সেলার ডঃ আঙ্গেলা মেয়ারকেলের সঙ্গে টেলিফোনে কথা বলেছেন

নতুনদিল্লি, ২৩শে আগস্ট, ২০২১ প্রধানমন্ত্রী শ্রী নরেন্দ্র মোদী আজ টেলিফোনে জার্মান চ্যান্সেলার ডঃ আঙ্গেলা মেয়ারকেলের সঙ্গে কথা বলেছেন। দুই নেতা আফগানিস্তানের নিরাপত্তা পরিস্থিতি নিয়ে আলোচনা করেন এবং সংশ্লিষ্ট অঞ্চলে ও বিশ্বে এর কি প্রভাব পরবে তা নিয়ে তাঁদের মধ্যে কথা হয়। তাঁরা শান্তি ও নিরাপত্তা বজায় রাখার উপর গুরুত্ব দিয়েছেন। এক্ষেত্রে আটকে থাকা মানুষদের দ্রুত দেশে ফিরিয়ে আনার কাজটিকে সর্বোচ্চ অগ্রাধিকার দেওয়া হচ্ছে। উভয় নেতা কোভিড-১৯ টিকা, জলবায়ু ও জ্বালানীর বিষয়ে সহযোগিতা গড়ে তোলা এবং ব্যবসা বাণিজ্য ও অর্থনৈতিক সম্পর্কের উন্নয়ন সহ দ্বিপাক্ষিক বিভিন্ন বিষয় নিয়ে আলোচনা করেন। আলোচনায় আগামী সিওপি-২৬ বৈঠক, রাষ্ট্রসংঘের নিরাপত্তা পরিষদে সামুদ্রিক নিরাপত্তা নিয়ে আলোচনার জন্য ভারতের উদ্যোগ সহ বহুস্তরিয় স্বার্থ সংশ্লিষ্ট বিভিন্ন বিষয় স্থান পেয়েছে। ভারত-প্রশান্ত মহাসাগরীয় অঞ্চলে সর্বস্তরের সহযোগিতা বৃদ্ধির বিষয়ে অভিন্ন উদ্যোগ গ্রহণের উপরও তাঁরা গুরুত্ব দিয়েছেন। /
নৌ-বাহিনী দিবসে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী নৌ-বাহিনী দিবসে দেশের নৌ-সেনাদের শুভেচ্ছা জানিয়েছেন। এক শুভেচ্ছা বার্তায় তিনি বলেছেন, “ভারত এক শক্তিশালী ও বীরত্বপূর্ণ নৌ-বাহিনীর জন্য গর্বিত, যা প্রয়োজনের মূহুর্তে দেশ রক্ষায় সর্বদা নিজের ভূমিকা পালন করেছে।নৌ-বাহিনী দিবসে নৌ-সেনাদের জানাই শুভেচ্ছা।”
মন্ত্রিসভা অর্থ বিল, ২০২১ সংশোধনের প্রস্তাবে সায় দিল

নয়াদিল্লি, ২০ এপ্রিল, ২০২১ প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা অর্থ বিল, ২০২১ – এ সরকারি সংশোধন প্রস্তাবে কর্মপরবর্তী অনুমোদন দিয়েছে। উল্লেখ করা যেতে পারে, এই অর্থ বিল গত ২৮ মার্চ কার্যকর হয়। অর্থ বিল সংশোধনের প্রেক্ষিতে সংশ্লিষ্ট সকল পক্ষের মধ্যে যে উদ্বেগ দেখা দিয়েছে, তা নিরসনে বিলটিতে প্রয়োজনীয় সংশোধন করা জরুরি হয়ে উঠেছিল। উদ্দেশ্য সরকার অর্থ বিল ২০২১ সংশোধনের মাধ্যমে সংশ্লিষ্ট সকল পক্ষের উদ্বেগ দূর করে সমস্ত করদাতাদের সমান সুবিধা প্রদানে বদ্ধপরিকর। অর্থ বিলে এই সংশোধনের ফলে কর প্রস্তাবগুলি রূপায়ণ করার মাধ্যমে সরকারের সময় মতো রাজস্ব সংগ্রহের সুযোগ বাড়বে এবং করদাতাদের অভাব-অভিযোগগুলি নিষ্পত্তির মাধ্যমে বর্তমান আইনি মান্যতাগুলি আরও সুবিন্যস্ত হবে।
২০১৮-র কমনওয়েলথ গেমস্‌-এ অংশগ্রহণকারী ভারতীয় ক্রীড়াবিদদের অভিনন্দিত করলেন প্রধানমন্ত্রী

২০১৮-র কমনওয়েলথ গেমস্‌-এ অংশগ্রহণকারী ভারতীয় প্রতিযোগীদের অভিনন্দিত করেছেন প্রধানমন্ত্রী শ্রী নরেন্দ্র মোদী। কয়েকটি ট্যুইট বার্তায় তিনি বলেছেন : “২০১৮-র কমনওয়েলথ গেমস্‌-এ অংশগ্রহণকারী ভারতীয় প্রতিযোগীরা দেশের প্রত্যেক মানুষকে গর্বিত করেছেন। আমাদের সকল খেলোয়াড়ই যথাসাধ্য চেষ্টা করেছেন এবং ভালোই খেলেছেন। যে সমস্ত ক্রীড়াবিদ দেশকে পদক এনে দিয়েছেন, তাঁদের সকলকেই আমার অভিনন্দন। ২০১৮-র কমনওয়েলথ গেমস্‌-এ অংশগ্রহণকারী প্রত্যেক খেলোয়াড়ই আমাদের অনুপ্রাণিত করেছেন। তাঁদের জীবন কাহিনী নিষ্ঠা ও তার শক্তিরই প্রতিফলন মাত্র। জীবনের অসংখ্য বাধা-বিঘ্ন তাঁরা অতিক্রম করেছেন তাঁদের অদম্য মানসিকতার জোরে। আর এইভাবেই কমনওয়েলথ গেমস্‌-এ সাফল্যের শিখরে আরোহণ করেছেন তাঁরা। ২০১৮-র কমনওয়েলথ গেমস্‌-এ ভারতের সাফল্য আরও বেশি সংখ্যক তরুণ ও যুবকদের খেলাধূলার প্রতি উদ্বুদ্ধ করবে বলেই আমার বিশ্বাস।ঐ সাফল্য প্রত্যেকের জীবনে শক্তি ও ক্ষমতার গুরুত্ব সম্পর্কে আরও বেশি মাত্রায় সচেতনতার প্রসার ঘটাবে। ভারতের এই শক্তি ও ক্ষমতা যাতে আরও বৃদ্ধি পায়, সেজন্য আমরা সরকারিভাবে সম্ভাব্য সকল রকম প্রচেষ্টাই চালিয়ে যাচ্ছি”।
তথ্যপ্রযুক্তি ক্ষেত্রে ভারত-ভিয়েতনামসহযোগিতা  :  অনুমোদন কেন্দ্রীয় মন্ত্রিসভার

তথ্যপ্রযুক্তি ক্ষেত্রে ভারত ও ভিয়েতনামের মধ্যে দ্বিপাক্ষিক সহযোগিতা চুক্তিটিকর্মপরবর্তী অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্রমোদীর নেতৃত্ব অনুষ্ঠিত হয় এই বৈঠকটি। তথ্যপ্রযুক্তি ক্ষেত্রের পারস্পরিক স্বার্থ-সংশ্লিষ্ট বিষয়গুলিতেদীর্ঘমেয়াদে নিরন্তর সহযোগিতা চালিয়ে যাওয়াই এই চুক্তি স্বাক্ষরের লক্ষ্য ওউদ্দেশ্য। দুটি দেশই পরস্পরের আইনি নিয়ন্ত্রণের মধ্যে থেকে এবং নিয়মনীতি অনুসরণকরে এই সহযোগিতা প্রসারের সিদ্ধান্ত গ্রহণ করেছে। চুক্তি রূপায়ণের ফলেতথ্যপ্রযুক্তি এবং মানবসম্পদ বিকাশের ক্ষেত্রে প্রাতিষ্ঠানিকভাবে এবং দক্ষতা ওক্ষমতা বৃদ্ধির মাধ্যমে বিশেষ লাভবান হবে দুটি দেশই। প্রাথমিকভাবে চুক্তির মেয়াদহল পাঁচ বছর। তবে, পারস্পরিক সম্মতির ভিত্তিতে তার মেয়াদ আরও বাড়ানো যেতে পারে। /
পরিকাঠামো ক্ষেত্রের প্রসার ও অগ্রগতি পর্যালোচনা করলেন প্রধানমন্ত্রী

গতকাল সন্ধ্যায় যোগাযোগ ক্ষেত্র সহ ডিজিটাল ও গ্রামীণ পরিকাঠামোর অগ্রগতি খতিয়ে দেখলেন প্রধানমন্ত্রী শ্রী নরেন্দ্র মোদী। যে সমস্ত গ্রামে বিদ্যুৎ সংযোগ নেই সেখানে এক হাজার দিনের মধ্যে তা পৌঁছে দেওয়ার কাজের প্রস্তুতি ও অগ্রগতি সম্পর্কে বিশদ তথ্য তিনি চেয়ে পাঠান সংশ্লিষ্ট আধিকারিকদের কাছে। উল্লেখ্য, বিদ্যুতের সুযোগ থেকে বঞ্চিত গ্রামগুলিতে এক হাজার দিনের মধ্যে তা পৌঁছে দেওয়ার কথা ঘোষণা করেছিলেন প্রধানমন্ত্রী তাঁর স্বাধীনতা দিবসের ভাষণে। এই লক্ষ্যে পৌঁছতে তিনি সংশ্লিষ্ট দপ্তরগুলিকে নির্দেশ দেন কাজের অগ্রগতির ওপর বিশেষ নজর রাখতে। সারা দেশে মোবাইল সংযোগের বর্তমান পরিস্থিতি সম্পর্কে প্রধানমন্ত্রীকে অবহিত করা হলে তিনি রেল এবং অন্যান্য যোগাযোগ পরিকাঠামো সহ সম্ভাব্য সহায়সম্পদের সাহায্যে দেশের প্রত্যন্ত মোবাইল সংযোগহীন অঞ্চলে এই পরিষেবা পৌঁছে দেওয়ার নির্দেশ দেন সংশ্লিষ্ট আধিকারিকদের। কল ড্রপের সমস্যায় গভীর উদ্বেগ প্রকাশ করে এ ব্যাপারে কি কি ব্যবস্থা নেওয়া হচ্ছে সে ব্যাপারে তিনি জানতে চান সংশ্লিষ্ট আধিকারিকদের কাছ থেকে। তিনি বলেন, এই সমস্যায় বিপাকে পড়েন সাধারণ মানুষ। তাই, তা দূর করে ভবিষ্যতে পরিসংখ্যানগত তথ্য সংগ্রহের ক্ষেত্রে কোন রকম সঙ্কট যাতে দেখা না দেয় তা নিশ্চিত করতে বলেন প্রধানমন্ত্রী। সৌরশক্তিচালিত প্রকল্পগুলির অগ্রগতি সম্পর্কেও প্রধানমন্ত্রী খোঁজখবর নেন, বিশেষ করে, রেল স্টেশন ও বিমানবন্দরগুলিতে এ ধরণের প্রকল্পের হালহকিকৎ সম্পর্কে তিনি আধিকারিকদের কাছ থেকে জানতে চান। রেল বিশ্ববিদ্যালয় স্থাপনের বিষয়টিকে ত্বরান্বিত করার নির্দেশ দেন তিনি। এছাড়া, নেপাল, ভুটান এবং বাংলাদেশের সঙ্গে সড়ক সংযোগ গড়ে তোলার প্রকল্পগুলিকে অগ্রাধিকার দেওয়ার আহ্বান জানান প্রধানমন্ত্রী। প্রধানমন্ত্রী বলেন, পরিকাঠামো গড়ে তুলতে অর্থের কোন অভাব নেই। সংশ্লিষ্ট মন্ত্রকগুলির দায়িত্ব হল বরাদ্দকৃত অর্থের যাতে ঠিকমতো সদ্ব্যবহার হয় তা নিশ্চিত করা। ugust, 2015
তাওয়াং-এ ধ্বস ও দুর্ঘটনায়নিহত ও আহতদেরজন্য আর্থিক সহায়তাদানের ঘোষণা প্রধানমন্ত্রীর

অরুণাচল প্রদেশের তাওয়াং-এ পাহাড়ি ধ্বস নামার ঘটনায় নিহতদের নিকটাত্মীয় ও আহতদের প্রধানমন্ত্রীর জাতীয় ত্রাণ তহবিল থেকে অর্থ সাহায্যের কথা ঘোষণা করেছেন প্রধানমন্ত্রী শ্রী নরেন্দ্র মোদী। এই দুর্ঘটনায় নিহত ব্যক্তিদের পরিবার-পরিজনকে এককালীন ২ লক্ষ টাকা এবং গুরুতর আহতদের এককালীন ৫০ হাজার টাকা করে আর্থিক সহায়তাদান করা হবে প্রধানমন্ত্রীর জাতীয় ত্রাণ তহবিল থেকে।
উৎসবের মুহূর্তে দেশবাসীকে শুভেচ্ছা ও অভিনন্দন প্রধানমন্ত্রীর

উৎসবের মুহূর্তে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। কয়েকটি ট্যুইট বার্তার মাধ্যমে তিনি বলেছেন : “প্রত্যেককেই জানাই বৈশাখীর অভিনন্দন! সকলের জীবন এই উৎসবের মধ্য দিয়ে আনন্দময় হয়ে উঠুক, এই প্রার্থনা জানাই। দেশবাসীর মুখে অন্ন তুলে দেওয়ার দায়ীত্ব বহন করে যাঁরা নিরলস পরিশ্রম করে চলেছেন, আমাদের মেহনতি কৃষক সাধারণকে আমি আমার কৃতজ্ঞতা জানাই। ভারত বৈচিত্র্যের আশীর্বাদধন্য। দেশের বিভিন্ন প্রান্তের মানুষ এখন উৎসব পালন করছেন। এই বিশেষ বিশেষ উপলক্ষগুলির মুহূর্তে প্রত্যেককেই জানাই আমার অভিনন্দন। পুথান্ডু উপলক্ষে তামিল জনসাধারণকে জানাই আমার শুভেচ্ছা। আগামী বছরটিতে আপনাদের সকল আশা-আকাঙ্খা চরিতার্থ হোক, এই প্রার্থনা জানাই। শুভ বিশু! নতুন বছরটি নতুন নতুন আশা, অধিকতর সমৃদ্ধি এবং সুস্বাস্থ্যের বার্তাবহ হয়ে উঠুক, এই প্রার্থনা জানাই। প্রত্যেক বাঙালিকে জানাই পয়লা বৈশাখের শুভেচ্ছা। এই নববর্ষ যেন প্রত্যেকের জীবনে সুখ, শান্তি ও সমৃদ্ধি বহন করে আনে। শুভ নববর্ষ! আমার অসমীয়া ভাই-বোনদের জানাই বোহাগ বিহুর শুভেচ্ছা। এই উৎসবের মূলে রয়েছে অফুরন্ত শক্তি ও উৎসাহ-উদ্দীপনা। এই শুভ দিনটি আমাদের সমাজ জীবনে সুখ ও সুস্বাস্থ্য বহন করে নিয়ে আসুক, এই প্রার্থনা জানাই। বিশ্বের বিভিন্ন প্রান্তে বসবাসকারী আমার ওড়িয়া বন্ধুদের জানাই মহাবিষুব সংক্রান্তি! আগামী বছরটি আরও সুন্দর হয়ে উঠুক। সমৃদ্ধ ওড়িয়া সংস্কৃতির জন্য আমরা ভীষণভাবে গর্বিত।
স্বামী বিবেকানন্দের চিন্তাদর্শ আজও সমান প্রাসঙ্গিক  :  বললেনপ্রধানমন্ত্রী

কন্যাকুমারীরবিবেকানন্দ কেন্দ্রের রামায়ণ দর্শন প্রদর্শনীর উদ্বোধনী অনুষ্ঠানে বৃহস্পতিবার একভিডিও কনফারেন্সের মাধ্যমে বক্তব্য রাখলেন প্রধানমন্ত্রী শ্রী নরেন্দ্র মোদী। প্রধানমন্ত্রীতাঁর ভাষণে বলেন, ১২ জানুয়ারি অন্য আর পাঁচটি দিনের মতো একটি সাধারণ দিন মাত্র নয়।স্বামী বিবেকানন্দের বলিষ্ঠ চিন্তাদর্শ আজও বহু মানুষের মানসিকতা গঠনে সাহায্য করেচলেছে। একটি নবীন দেশ হিসেবে ভারতের প্রয়োজন আধ্যাত্মিক তথা বস্তুনিষ্ঠভাবেউন্নয়নের পথে এগিয়ে চলা। শ্রী মোদী বলেন, স্বামী বিবেকানন্দের চিন্তাভাবনা দেশেরতরুণ সমাজকে সর্বদাই অনুপ্রাণিত করবে জাতি গঠনের কাজে। এই উপলক্ষে,সাধু থিরুভাল্লুভার এবং শ্রী একনাথ রানাডে’র উদ্দেশেও শ্রদ্ধা নিবেদন করেনপ্রধানমন্ত্রী। জ্ঞান ও শিক্ষা অর্জনের প্রক্রিয়া যাতে কোনওভাবেই না স্তব্ধ হয়, তানিশ্চিত করতে যুবসমাজের কাছে আহ্বান জানান তিনি। …
ঝাড়সুগাদা বিমানবন্দরের নাম বদলে বীর সুরেন্দ্র সাই বিমানবন্দর করার ব্যাপারে সায় দিল কেন্দ্রীয় মন্ত্রিসভা

নতুন দিল্লিতে আজ প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে ওড়িশার ঝাড়সুগাদা বিমানবন্দরের নাম পরিবর্তন করে বীর সুরেন্দ্র সাই বিমানবন্দর, ঝাড়সুগাদা করার প্রস্তাব অনুমোদন করা হয়েছে। প্রসঙ্গত, ওড়িশার বিখ্যাত স্বাধীনতা সংগ্রামী ছিলেন বীর সুরেন্দ্র সাই। তাঁর নামে ঝাড়সুগাদা বিমানবন্দরের নতুন নামকরণ হবার ফলে ওড়িশা সরকারের অনেকদিনের দাবি পূরণ হবে। স্হানীয় মানুষও বহুদিন ধরেই চাইছিলেন এই বীর সৈনিকের নামে বিমানবন্দরের নামকরণ হোক। এই নামকরণের ফলে ওড়িশার এই বীর সৈনিকের অবদানকে প্রকৃত শ্রদ্ধা জানানো সম্ভব হবে। /…
৩৯তম প্রগতির বৈঠকে প্রধানমন্ত্রী পৌরোহিত্য করেছেন

নতুনদিল্লি, ২৪শে নভেম্বর, ২০২১ প্রধানমন্ত্রী শ্রী নরেন্দ্র মোদী আজ ‘প্রগতি’র ৩৯তম পর্বের বৈঠকে পৌরোহিত্য করেছেন। তথ্য যোগাযোগ প্রযুক্তি ভিত্তিক বহুস্তরীয় মঞ্চ ‘প্রগতি’তে কেন্দ্রীয় ও রাজ্য সরকারগুলির সক্রিয় প্রশাসনের মাধ্যমে ও নির্দিষ্ট সময়ের মধ্যে বিভিন্ন কাজ সম্পূর্ণ করার জন্য কি কি পদক্ষেপ নেওয়া হয়েছে তার পর্যালোচনা করা হয়। আটটি প্রকল্প এবং একটি কর্মসূচী সহ নয়টি বিষয়বস্তু নিয়ে আজকের বৈঠকে আলোচনা হয়েছে। এর মধ্যে রেল মন্ত্রকের ৩টি, সড়ক পরিবহণ ও মহাসড়ক মন্ত্রক এবং বিদ্যুৎ মন্ত্রকের ২টি এবং পেট্রোলিয়াম ও প্রাকৃতিক গ্যাস মন্ত্রকের একটি প্রকল্প রয়েছে। এই ৮টি প্রকল্পে ব্যয় হবে প্রায় ২০হাজার কোটি টাকা । পশ্চিমবঙ্গ, বিহার, মধ্যপ্রদেশ, রাজস্থান, অন্ধ্রপ্রদেশ, গুজরাট ও মহারাষ্ট্র౼ এই সাতটি রাজ্যে প্রকল্পগুলি বাস্তবায়িত হচ্ছে। এগুলির বাস্তবায়নে যাতে বেশী অর্থ ব্যয় না হয় তার জন্য সঠিক সময়ে কাজ শেষ করার বিষয়ে প্রধানমন্ত্রী বিশেষ জোর দিয়েছেন। বৈঠকে প্রধানমন্ত্রী পোষণ অভিযান কর্মসূচীর পর্যালোচনা করেছেন। তিনি বলেছেন, সম্পূর্ণ সরকারী উদ্যোগে প্রতিটি রাজ্যকে অগ্রাধিকারের ভিত্তিতে একে বাস্তবায়িত করতে হবে। এই অভিযানকে সফল করে তুলতে তৃণমূলস্তরে শিশুদের স্বাস্থ্য ও পুষ্টির বিষয়ে সচেতনতা গড়ে তুলতে হবে। এ কাজে স্বনির্ভর গোষ্ঠী ও স্থানীয় প্রসাশনের অংশগ্রহণের কথা তিনি বলেন। প্রগতির ৩৮টি পর্বের বৈঠক পর্যন্ত ১৪লক্ষ ৬৪হাজার কোটি টাকার ৩০৩টি প্রকল্পর পর্যালোচনা করা হয়েছে। /
স্বাধীনতার ৭০তম বর্ষ উপলক্ষে তিরঙ্গা যাত্রার সূচনা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী মঙ্গলবার মহান স্বাধীনতা সংগ্রামী চন্দ্রশেখর আজাদের জন্মস্থান মধ্যপ্রদেশের আলিরাজপুর জেলার ভাবরায় তাঁর প্রতিশ্রদ্ধা নিবেদন করেন। বীর শহীদের মর্মর মূর্তিতে মাল্যদান করে প্রধানমন্ত্রী তাঁর জন্মস্থানে স্মারক সৌধ পরিদর্শন করেন। এক জনসভায় ভাষণ দিতে গিয়ে প্রধানমন্ত্রী বলেন ০৯ আগস্টের এই দিনেইমহাত্মা গান্ধী ব্রিটিশ শাসনের অবসানকল্পে ইংরেজদের প্রতি ভারত ছাড়ো আন্দোলনের ডাক দিয়েছিলেন। তিনি জনসাধারণকে সেইসব মহাপ্রাণদের মনে রাখতে বলেন, যাঁরা সেদিন অকাতরেপ্রাণ বিসর্জন দিয়ে আমাদের আজ স্বাধীনতার মুক্ত বাতাসে শ্বাস নেওয়ার সুযোগ করেদিয়েছেন। প্রধানমন্ত্রী বলেন, চন্দ্রশেখর আজাদের জন্মস্থানে আসতে পারাটাতাঁর কাছে বিশেষ সৌভাগ্য। এঁদের মতো মানুষই আমাদের দেশের জন্য কাজ করতে প্রেরণাযোগায় বলে প্রধানমন্ত্রী মন্তব্য করেন। প্রধানমন্ত্রী বলেন, আমাদের মধ্যে যাঁরা দেশের জন্য প্রাণ দেওয়ার সুযোগ পাননি, তাঁদের অবশ্যই দেশের জন্য বাঁচার সুযোগ নেওয়া উচিৎ। প্রধানমন্ত্রীজোর দিয়ে বলেন যে, কোনও দেশ তার অধিবাসীদের বলিষ্ঠতা, তাদের আকাঙ্খা ও কঠোরপরিশ্রমের ওপর ভিত্তি করেই এগোয়। প্রত্যেক ভারতবাসীই কাশ্মীরকে ভালোবাসেন এবং তাঁরা কাশ্মীর সফরকরতে চান বলে প্রধানমন্ত্রী জানান। এ প্রসঙ্গে তিনি আরও বলেন, কয়েকজন মাত্রবিপদগামী কাশ্মীরের মহান ঐতিহ্যকে বিনষ্ট করার অপচেষ্টা চালাচ্ছে। প্রধানমন্ত্রী জানান, কেন্দ্রীয় সরকার কাশ্মীরের যুবশক্তির জন্যকর্মসংস্থানের সুযোগ তৈরি করতে চায়। তিনি কাশ্মীরের যুব সমাজের প্রতি কাশ্মীরকে ‘ পৃথিবীর স্বর্গ ’ করে তোলার স্বপ্ন নিয়েএগিয়ে যাওয়ার আহ্বান জানান। তিনি আরও বলেন কাশ্মীর শান্তি চায় এবং কাশ্মীরের মানুষপর্যটনের মধ্য দিয়েই আরও বেশি উপার্জনে আগ্রহী। কেন্দ্র ও জম্মু-কাশ্মীর সরকার উন্নয়নের মাধ্যমে সব সমস্যার সমাধানের পথ খুঁজছে। প্রাক্তন প্রধানমন্ত্রী শ্রী অটল বিহারী বাজপেয়ীর ইনসানিয়াত,জমহুরিয়াত ও কাশ্মীরিয়ত-এর স্বপ্নকে আরও এগিয়ে নিয়ে যাওয়া হবে বলে তিনি জানান। প্রধানমন্ত্রী বলেন, এখন প্রয়োজন সকলকে দেশকে নতুন উচ্চতায় নিয়েযাওয়ার অভিন্ন লক্ষ্য নিয়ে কাজ করতে হবে। ভারতীয় ত্রিবর্ণরঞ্জিত জাতীয় পতাকাই আমাদের ঐক্যবদ্ধ করে এবং দেশের ভাগ্যকে নতুন করে রচনা করার প্রেরণা যোগায়। এরপর প্রধানমন্ত্রী স্বাধীনতার ৭০তম বর্ষের সূচনা উপলক্ষে তিরঙ্গা যাত্রার শুভ সূচনাকরেন। …
পণ্ডিত জওহরলাল নেহরু জন্মবার্ষিকীতে প্রধানমন্ত্রীর শ্রদ্ধার্ঘ্য

নয়াদিল্লি, ১৪ নভেম্বর, ২০২১ প্রধানমন্ত্রী শ্রী নরেন্দ্র মোদী দেশের প্রথম প্রধানমন্ত্রী পণ্ডিত জওহরলাল নেহরুর জন্মবার্ষিকীতে শ্রদ্ধা জ্ঞাপন করেছেন। এক ট্যুইটে প্রধানমন্ত্রী বলেছেন, “পণ্ডিত জওহরলাল নেহরুজীর জন্মবার্ষিকীতে শ্রদ্ধার্ঘ্য”।
“সারোগ্যাসি(নিয়ন্ত্রণ) বিল, ২০১৬”  :  সরকারিভাবে অনুমোদন লাভ করল কেন্দ্রীয়মন্ত্রিসভার বৈঠকে

প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে “সারোগ্যাসি(নিয়ন্ত্রণ) বিল, ২০১৬” আজ সরকারি অনুমোদন লাভ করল। এই বিলের আওতায় সারোগ্যাসি,অর্থাৎ অন্যের পক্ষে গর্ভধারণের বিষয়টির নিয়ন্ত্রণে জাতীয় পর্যায়ে একটি সারোগ্যাসিবোর্ড গঠন করা হবে। রাজ্য এবং কেন্দ্রশাসিত অঞ্চল পর্যায়েও এই ধরনের বোর্ড গঠনেরপ্রস্তাব করা হয়েছে। বিলটি আইনে পরিণতহলে অন্যের পক্ষে গর্ভধারণের বিষয়টির কার্যকর নিয়ন্ত্রণ ছাড়াও বাণিজ্যিক উদ্দেশ্যেএর অপব্যবহার নিষিদ্ধ ঘোষণা করা সম্ভব হবে। সংসদে বিলটি আইনে পরিণত হলে রাজ্যপর্যায়ে সারোগ্যাসি বোর্ড গঠিত হবে। কেন্দ্রীয় সরকারের এ সম্পর্কিত বিজ্ঞপ্তিপ্রকাশের তিন মাসের মধ্যে রাজ্য এবং কেন্দ্রশাসিত অঞ্চল পর্যায়েও এ ধরনের বোর্ডগঠনের উদ্যোগ গ্রহণ করা হবে।